Unionin yleisen tuomioistuimen tuomio (viides jaosto) 28.9.2022 – LAICO vastaan neuvosto
(asia T-627/20)(1)
(Yhteinen ulko- ja turvallisuuspolitiikka – Libyan tilanteen johdosta määrättävät rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu – Kantajan nimen pysyttäminen luettelossa – Ilmeinen arviointivirhe)
1.      Oikeudenkäyntimenettely – Päätös tai asetus, jolla menettelyn kuluessa korvataan riidanalainen toimi – Kanteen tarkistamista koskeva vaatimus – Edellytykset
(Unionin yleisen tuomioistuimen työjärjestyksen 86 artiklan 1 ja 2 kohta)
(ks. 38 ja 39 kohta)
2.      Oikeudenkäyntimenettely – Päätös tai asetus, jolla menettelyn kuluessa korvataan riidanalainen toimi – Kanteen tarkistamista koskeva vaatimus – Seuraukset – Alkuperäisten kumoamisvaatimusten implisiittinen peruuttaminen – Ei ole – Tutkittavaksi ottaminen
(Unionin yleisen tuomioistuimen työjärjestyksen 86 artiklan 1 kohta)
(ks. 41–45 kohta)
3.      Euroopan unioni – Toimielinten toimien laillisuuden tuomioistuinvalvonta – Libyan tilanteen johdosta määrättävät rajoittavat toimenpiteet – Valvonnan laajuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan
(SEUT 275 artiklan toinen kohta; Euroopan unionin perusoikeuskirjan 47 artikla; neuvoston päätöksen (YUTP) 2015/1333, sellaisena kuin se on muutettuna päätöksillä (YUTP) 2020/1137 ja (YUTP) 2021/1251, liite IV; neuvoston asetuksen 2016/44 liite III, neuvoston asetus 2020/1130 ja neuvoston asetus 2021/1241)
(ks. 58–63 ja 79 kohta)
4.      Yhteinen ulko- ja turvallisuuspolitiikka – Libyaan kohdistuvat rajoittavat toimenpiteet – Asetus 2016/44 – Varojen ja taloudellisten resurssien jäädyttäminen – Rajoittavien toimenpiteiden toteuttamisperusteet – Läheinen yhteys Muammar Gaddafin entiseen hallintoon – Uhka Libyan rauhalle, vakaudelle tai turvallisuudelle tai maan poliittisen muutoksen menestyksekkäälle toteutukselle – Kumulatiiviset edellytykset
(Neuvoston päätöksen (YUTP) 2015/1333 1 artikla ja 9 artiklan 2 kohdan b alakohta; neuvoston asetuksen 2016/44 6 artiklan 2 kohdan c alakohta)
(ks. 69, 70, 75, 76 ja 89 kohta)
5.      Yhteinen ulko- ja turvallisuuspolitiikka – Libyaan kohdistuvat rajoittavat toimenpiteet – Asetus 2016/44 – Varojen ja taloudellisten resurssien jäädyttäminen – Rajoittavien toimenpiteiden toteuttamisperusteet – Läheinen yhteys Muammar Gaddafin entiseen hallintoon – Uhka Libyan rauhalle, vakaudelle tai turvallisuudelle tai maan poliittisen muutoksen menestyksekkäälle toteutukselle – Neuvoston velvollisuus suorittaa ajantasaistettu arviointi rajoittavien toimenpiteiden uudelleentarkastelun yhteydessä – Vastanäyttö – Rajoittavien toimenpiteiden kohteena olevan yhteisön erityistilanteessa tapahtunut muutos – Arviointivirhe
(Neuvoston päätöksen (YUTP) 2015/1333, sellaisena kuin se on muutettuna päätöksillä (YUTP) 2020/1137 ja (YUTP) 2021/1251, liite IV; neuvoston asetuksen 2016/44 liite III, neuvoston asetus 2020/1130 ja neuvoston asetus 2021/1241)
(ks. 84–86, 88, 89, 91 ja 94–98 kohta)
6.      Kumoamiskanne – Kumoamistuomio – Vaikutukset – Unionin tuomioistuin rajoittaa vaikutuksia – Libyan tilanteen johdosta määrättävät rajoittavat toimenpiteet – Samanlaisia rajoittavia toimenpiteitä sisältävien kahden toimen kumoaminen kahtena eri ajankohtana – Vaara oikeusvarmuuden vakavasta loukkauksesta – Ensimmäisen toimen vaikutusten pitäminen voimassa siihen asti, kunnes toisen toimen kumoaminen tulee voimaan
(SEUT 264 artiklan toinen kohta ja SEUT 280 artikla; Euroopan unionin tuomioistuimen perussäännön 60 artikla; neuvoston päätös (YUTP) 2021/1251; neuvoston asetus 2021/1241)
(ks. 102–106 kohta)
Ratkaisu
1)
Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta 30.7.2020 annettu neuvoston täytäntöönpanopäätös (YUTP) 2020/1137 ja Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta 29.7.2021 annettu neuvoston päätös (YUTP) 2021/1251 kumotaan siltä osin kuin niissä pysytetään Libyan African Investment Companyn (LAICO) nimi Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31.7.2015 annetun neuvoston päätöksen (YUTP) 2015/1333 liitteessä IV olevassa yhteisöjen luettelossa.
2)
Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta 30.7.2020 annettu neuvoston täytäntöönpanoasetus (EU) 2020/1130 ja Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta annetun asetuksen (EU) 2016/44 21 artiklan 2 kohdan täytäntöönpanosta 29.7.2021 annettu neuvoston täytäntöönpanoasetus (EU) 2021/1241 kumotaan siltä osin kuin niissä pysytetään LAICOn nimi Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18.1.2016 annetun neuvoston asetuksen (EU) 2016/44 liitteessä III olevassa yhteisöjen luettelossa.
3)
Päätöksen 2021/1251 1 artiklan vaikutukset LAICOon nähden pysytetään voimassa Euroopan unionin tuomioistuimen perussäännön 56 artiklan ensimmäisessä kohdassa muutoksenhakua varten vahvistetun määräajan päättymispäivään asti tai, jos muutosta on haettu tässä määräajassa, valituksen mahdolliseen hylkäämiseen asti.
4)
Euroopan unionin neuvosto velvoitetaan korvaamaan oikeudenkäyntikulut.
1 EUVL C 443, 21.12.2020.